Нужна ли е нощна лампа за бебето?
 Нощната лампа е нужна на майката, не на детето.  При нощните кърмения приглушената светлина помага на майката да се ориентира по-бързо и лесно.
Като цяло светлината през нощта дава грешен сигнал до човешкия мозък.  Така организмът произвежда по-малко мелатонин.  Това води до по-трудно заспиване, до по-лек сън и съответно неотпочиналост, раздразнителност и нервност.
Нощните лампи са източник на спокойствие за деца, които се страхуват от тъмното или от чудовища.  Малките деца и бебета нямат такива страхове.  Подобни притеснения биха могли да се появяват при децата от две или три годишна възраст.


